Μπάμπης Τεννές

Ο Χαράλαμπος (Μπάμπης) Τεννές (17 Νοεμβρίου 1953, Αθήνα) είναι Έλληνας προπονητής ποδοσφαίρου και πρώην ποδοσφαιριστής, ο οποίος αγωνίσθηκε ως μέσος σε τοπικά αναγνωρισμένους συλλόγους της Αθήνας.

Ποδοσφαιρική σταδιοδρομία 
Ο Μπάμπης Τεννές ξεκίνησε το ποδόσφαιρο από τα τμήματα υποδομής του Απόλλωνα Αθηνών και ακολούθως μεταπήδησε στον Γ.Σ. Πατησίων, από όπου το καλοκαίρι του 1972, σε ηλικία μόλις 18 ετών, τον απέκτησε ο Α.Π.Ο. Ρουφ. Πέντε χρόνια αργότερα, το καλοκαίρι του 1977 πήρε μεταγραφή στον Γ.Σ. Καλλιθέα, όπου και αγωνίστηκε για 3 χρόνια. Το 1980 πήρε μεταγραφή στον Ολυμπιακό Λιοσίων της Β΄ Εθνικής και ακολούθως αγωνίστηκε στον Α.Ο. Χαλκίδα, όπου και τερμάτισε την ποδοσφαιρική του σταδιοδρομία.

Προπονητική καριέρα 
Ο Μπάμπης Τεννές, που έγινε ευρύτερα γνωστός ως προπονητής, ξεκίνησε την προπονητική του σταδιοδρομία με τον Γ.Σ. Πατησίων και ακολούθως ανέλαβε την τεχνική ηγεσία του Ο.Φ. Χολαργού, με τον οποίο το 1990 κατέκτησε το Κύπελλο Ε.Π.Σ. Αθηνών και την τεχνική ηγεσία του Α.Ο. Μελισσίων. Το 1992 και ενόψει της χρονιάς 1992-93 ανέλαβε τον Γ.Σ. Καλλιθέα στην Γ' Εθνική, οδηγώντας την ομάδα της Καλλιθέας στην Β΄ Εθνική στο τέλος της χρονιάς, στην οποία θα επιστρέψει το 2003. Στο παρελθόν ήταν προπονητής και του Απόλλωνα Σμύρνης και την αγωνιστική περίοδο 2015-16 τον οδήγησε στην τέταρτη θέση της Football League. Στην πολυετή καριέρα του, έχει διατελέσει προπονητής γνωστών ποδοσφαιρικών συλλόγων, που αγωνίζονταν και στην Super League, όπως ο Αθηναϊκός, ο Πανηλειακός, ο Λεβαδειακός, η Κέρκυρα και ο Άρης Θεσσαλονίκης. 

Την αγωνιστική περίοδο 2004-2005 ως προπονητής του Ακράτητου πέτυχε την άνοδo της ομάδας των Άνω Λιοσίων στην Α' Εθνική. 

Την επομένη σεζόν της ανόδου με τον Ακράτητο, ο Μπάμπης Τεννές ανέλαβε την τεχνική ηγεσία της Κέρκυρας και πέτυχε τον προβιβασμό της στην μεγάλη κατηγορία.

Ο Τεννές αποχώρησε από την Κέρκυρα το 2008 και ακολούθησαν Λεβαδειακός, Εθνικός Αστέρας και Παναχαϊκή.

Επέστρεψε στην Κέρκυρα το 2009-2010, που αγωνιζόταν στη Β' Εθνική. Η τρίτη άνοδος για τον Αθηναίο τεχνικό έγινε γεγονός, αφού κατάφερε να οδηγήσει τους "κυανέρυθρους" στην Α' Εθνική με την κατάληψη της 2ης θέσης.

Τη σεζόν 2010-2011, ως προπονητής του Παναιτωλικού, πέτυχε τόσο την άνοδο της ομάδας στην Α' Εθνική όσο και την κατάκτηση του τίτλου.

Την αγωνιστική περίοδο 2012-2013 πέτυχε την άνοδο της Καλλονής στην Α' Εθνική. Εκείνη τη σεζόν η Καλλονή κατέκτησε την τρίτη θέση στην Β' Εθνική.

Την ποδοσφαιρική περίοδο 2016-17, πέτυχε να οδηγήσει τον Π.Α.Σ. Λαμία σε άνοδο για πρώτη φορά στην Super League. Αυτή ήταν η έκτη φορά στην καριέρα του που πετύχαινε τον προβιβασμό ομάδας. Τη σεζόν 2017-2018 κράτησε τους Φθιωτούς στην μεγάλη κατηγορία. 

Στις 26 Νοεμβρίου του 2018, ανακοινώθηκε η πρόσληψή του από τον Απόλλωνα Σμύρνης, με τον οποίο υπέγραψε συμβόλαιο συνεργασίας διάρκειας ενάμιση χρόνου, με στόχο τη συνέχιση της προσπάθειας για παραμονή της ομάδας στη μεγάλη κατηγορία. Στις 9 Μαρτίου του 2019, η συνεργασία του Τεννέ με τον Απόλλων Σμύρνης λύθηκε.

Στις 8 Οκτωβρίου 2020, επέστρεψε και ανέλαβε καθήκοντα προπονητή στον Π.Α.Σ. ΛΑΜΙΑ.

Στις 1 Μαρτίου του 2021, ανέλαβε την Ξάνθη στην προσπάθεια της θρακικής ομάδας να ανέβει στην Σούπερ Λίγκ.

Παραπομπές

Έλληνες ποδοσφαιριστές
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ.Σ. Καλλιθέας
Ποδοσφαιριστές Α.Ο. Χαλκίδας
Έλληνες προπονητές ποδοσφαίρου
Προπονητές ποδοσφαίρου Γ.Σ. Καλλιθέας
Προπονητές ποδοσφαίρου Αθηναϊκού
Προπονητές ποδοσφαίρου Απόλλωνα Σμύρνης
Προπονητές ποδοσφαίρου Εθνικού Αστέρα
Προπονητές ποδοσφαίρου Πανελευσινιακού
Προπονητές ποδοσφαίρου Ολυμπιακού Λευκωσίας
Προπονητές ποδοσφαίρου ΑΕΛ Καλλονής
Προπονητές ποδοσφαίρου Π.Σ. Καλαμάτας
Προπονητές ποδοσφαίρου Α.Ο. Πανηλειακού
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Α.Ο. Κέρκυρας
Προπονητές ποδοσφαίρου Ακράτητου Άνω Λιοσίων
Προπονητές ποδοσφαίρου Λεβαδειακού
Προπονητές ποδοσφαίρου Παναχαϊκής
Προπονητές ποδοσφαίρου Παναιτωλικού
Προπονητές Σούπερ Λιγκ Ελλάδας
Προπονητές ποδοσφαίρου Π.Α.Σ Λαμίας
Προπονητές ποδοσφαίρου Α.Ο. Ξάνθης